Ամիենի հաշտության պայմանագիր

Ամիենի հաշտության պայմանագիր (1802), կնքվել է Ամիենում (Ֆրանսիա), մարտի 27-ին, Ֆրանսիայի ու նրա դաշնակիցների և Անգլիայի միջև։ Պայմանագրով ավարտվեց հակաֆրանսիական երկրորդ կոալիցիայի քայքայումը։

Պայմաններ 
Ըստ Ամիենի հաշտության պայմանագրի, Անգլիան պարտավորվում էր Ֆրանսիային և նրա դաշնակիցներին՝ Իսպանիային ու Բատավյան հանրապետությանը, վերադարձնել նրանցից գրաված գաղութները (բացի Ցեյլոն և Տրինիդադ կղզիներից) և հանել զորքերը Մալթա կղզուց։ Ֆրանսիան պարտավորվում էր զորքերը դուրս բերել "Հռոմից, Նեապոլից և էլբա կղզուց։ Երկու կողմերը երաշխավորում էին Թուրքիայի տիրույթների ամբողջականությունը։

Ամիենի հաշտության պայմանագիրը միայն կարճատև դադար էր համաշխարհային տիրապետության համար անգլո-ֆրանսիական պայքարում։ 1803 թվականի մայիսի 22-ին պատերազմը վերսկսվեց նոր ուժով։

Արտաքին հղումներ 
 The Treaty of Amiens, datiert vom 25. März 1802 
 http://www.roi-president.com/bio/bio-fait-traite+de+paix+d'amiens+1802.html 

Ֆրանսիայի խաղաղության համաձայնագրեր
Օսմանյան կայսրության պատմություն